Princíp: Po vnútrožilovej aplikácii in vitro 99mTc značených autológnych erytrocytov dochádza k ich vychytávaniu v mieste krvácania. To sa na scintigrame prejaví ako sýta akumulácia rádiofarmaka. Ideálne je prítomnosť krvi v stolici v deň vyšetrenia. Indikácia: dôkaz a určenie miesta krvácania, najmä v strednej a dolnej časti GITu – polypy, divertikuly Príprava pacienta: žiadna Trvanie vyšetrenia: cca 60 minút,v ojedinelých prípadoch aj na druhý deň (už len snímanie) Rádiofarmakum: 99mTc – značené autológne erytrocyty Spôsob aplikácie: intravenózne Metodika vyšetrenia: Pacientovi sa zavedie vnútrožilovo kanyla a aplikuje sa mu kit HDP. Cca za 20 min sa mu odoberie do striekačky 20 ml krvi a do tejto krvi pridáme farmakum 99mTc. Za občasného premiešania cca za 10 minút krv vrátime pacientovi. Pacient si ľahne na stôl gamakamery a krv mu pomaly aplikujeme. Spúšťame dynamickú štúdiu,ktorá trvá 60 minút. Po skončení štúdie pacientovi spravíme 2 minútovú statickú snímku. Potom podľa potreby túto statickú snímku opakujeme približne v hodinových časových odstupoch, v ojedinelých prípadoch aj na druhy deň.